La disposició addicional vuitena, de la Llei 15/2000, de 29 de desembre, de mesures fiscals i administratives, estableix que en l'àmbit de la Direcció General de Tributs, la fiscalització prèvia dels drets a favor de la Hisenda de la Generalitat pot ésser substituïda pel control financer permanent, a càrrec de la Intervenció General de la Generalitat i autoritza el conseller d'Economia i Finances, perquè a proposta de l'interventor general desplegui aquest precepte, tot determinant l'abast, els procediments i la normativa reguladora necessaris.
De conformitat amb aquest precepte i, per tal de desplegar l'abast i els procediments d'aquesta modalitat de control, a proposta de l'interventor general de la Generalitat,
1.1 El procediment de control previ dels documents, expedients i actes susceptibles de produir drets de naturalesa econòmica o financera que es produeixin en l'àmbit de la Direcció General de Tributs es substitueix pel control financer.
1.2 En base al punt anterior el procediment de control intern que s'estableix en la Direcció General de Tributs i en les seves delegacions és el de control financer exercit de manera permanent.
1.3 Així mateix, el procediment de control de la gestió i recaptació dels tributs realitzada per les oficines liquidadores de districte hipotecari es realitzarà mitjançant control financer.
1.4 L'objecte de la present Ordre és la regulació d'aquest procediment de control.
2.1 El control financer té per objecte comprovar, que l'actuació en l'aspecte tributari i economicofinancer de la Direcció General de Tributs, les seves delegacions i les oficines liquidadores de districte hipotecari, s'ajusten a l'ordenament jurídic així com als principis generals de bona gestió financera i tributària.
Així mateix, es comprova la fiabilitat i la integritat dels fons públics recaptats, i, en el cas de les oficines liquidadores de districte hipotecari, la fiabilitat i la integritat de la informació comptable i estadística.
2.2 En concret s'ha de verificar:
a) Que els actes, les operacions i els procediments de gestió i recaptació tributària s'han desenvolupat de conformitat amb les normes, les disposicions i les directrius que els hi siguin d'aplicació.
b) Que els procediments aplicats garanteixen de forma raonable que les operacions s'han desenvolupat de conformitat amb la normativa aplicable, així com la integritat i fiabilitat de la informació continguda i dels fons públics recaptats.
c) Que els actes, les operacions i els procediments aplicats s'ajustin als criteris d'eficàcia, eficiència i economia.
El control d'eficàcia ha d'incloure la verificació que els objectius i metes establertes en els programes d'actuació de la Direcció General de Tributs s'aconsegueixen, així com l'anàlisi del cost de funcionament i del rendiment dels respectius serveis o inversions.
2.3 També podrà ser objecte de control la gestió recaptatòria de les entitats col·laboradores de la Generalitat.
2.4 En el supòsit del control financer exercit de manera permanent s'han de realitzar les comprovacions dels punts anteriors de manera continuada al llarg de l'exercici.
Finalitats del control financer
Les finalitats de control financer relatives a la Direcció General de Tributs, les seves delegacions i les oficines liquidadores de districte hipotecari són les següents:
a) L'emissió d'una opinió sobre els objectius enumerats en el punt 2.1 de les presents instruccions.
b) Promoure la millora de les tècniques i els procediments de gestió, tributària, econòmica i financera.
c) Proposar les recomanacions corresponents en l'àmbit econòmic, financer, patrimonial, tributari i procedimental per tal de corregir les actuacions que així ho requereixin.
4.1 El resultat dels controls financers s'inclouen en uns informes escrits, en els quals s'ha d'emetre una opinió sobre els objectius perseguits en la seva execució.
4.2 Els informes poden establir recomanacions amb la finalitat de promoure millores en les tècniques i els procediments de gestió administrativa, tributària, econòmica i financera dels òrgans controlats i la correcció de les irregularitats detectades.
Òrgan competent per a l'exercici del control financer
5.1 Les facultats per a l'exercici de la funció de control financer corresponen, d'acord amb l'article 32 del Decret 133/1985, de 23 d'abril a la Intervenció General de la Generalitat.
5.2 L'exercici i la materialització del control financer es realitza per l'interventor corresponent de la delegació de Tributs o bé en el supòsit de les oficines liquidadores de districte hipotecari, el que es designi per la Intervenció General d'acord amb les prescripcions de caràcter general contingudes a la llei de l'Estatut de la funció interventora i el Reglament de la funció interventora.
Aquest control s'ha de realitzar amb els mitjans humans i materials que es posin a la seva disposició.
Aquest personal depèn funcionalment i orgànicament de la Intervenció General.
5.3 El control financer permanent de la Direcció General de Tributs serà efectuat per l'interventor territorial a Barcelona.
6.1 El control financer s'exerceix mitjançant tècniques d'auditoria o altres fórmules de control.
6.2 Les auditories consisteixen en la comprovació de l'activitat economicofinancera i tributària, realitzada de forma sistemàtica i mitjançant l'aplicació de procediments d'anàlisi de les operacions o actuacions singulars seleccionats a l'efecte.
L'auditoria pot realitzar-se sobre la totalitat de l'activitat de l'òrgan controlat o bé parcialment, en determinades àrees funcionals.
6.3 Aquestes comprovacions, d'acord amb els objectius que es persegueixin en cada cas, poden utilitzar, per a l'anàlisi de l'activitat economicofinancera i tributària, un o diversos dels següents models d'auditoria: financera, de compliment, operativa, de programes pressupostaris i plans d'actuació i de sistemes i procediments de gestió financera.
6.4 Amb independència de l'exposat en els paràgrafs anteriors, l'exercici del control financer haurà de consistir, com a mínim en:
a) L'examen de registres comptables, comptes o estats financers a les oficines liquidadores de districte hipotecari, mitjançant l'aplicació de procediments d'anàlisi concrets.
b) L'examen d'operacions individualitzades i concretes, així com els expedients corresponents.
c) La comprovació de totes les actuacions realitzades en un àrea o procediment de gestió tributària o recaptació tributària.
d) La comprovació d'aspectes parcials i concrets d'un seguit d'actes efectuats per l'ens controlat.
e) La comprovació material d'actius de la Direcció General de Tributs.
f) Les actuacions concretes de control que s'hagin de realitzar d'acord amb allò que en cada cas estableixi la normativa vigent.
g) L'anàlisi de la fiabilitat i seguretat dels sistemes informàtics.
h) Altres comprovacions decidides per l'interventor actuant ateses les característiques especials de les activitats desenvolupades per les delegacions.
Principis de l'exercici del control financer
7.1 L'interventor actuant, en exercir les funcions de control financer, ha d'actuar d'acord amb els principis d'autonomia funcional, exercici desconcentrat i procediment contradictori.
7.2 El control financer s'ha d'exercir amb plena autonomia respecte de les autoritats i òrgans de gestió que controla.
7.3 Quan la naturalesa de l'acte, del document o de l'expedient ho requereixi, l'interventor, en exercici de les seves funcions de control, pot sol·licitar l'assessorament jurídic o els informes tècnics que consideri necessaris, així com els antecedents i els documents precisos per a l'exercici de les seves funcions.
Aquestes sol·licituds han de ser ateses pels òrgans corresponents, en un termini màxim de quinze dies.
En cas de no ser-ho, es donarà compte a l'interventor general, per tal que realitzi, si ho troba adient, les actuacions oportunes.
7.4 Amb referència al termini establert en el punt anterior es pot establir una pròrroga de la mateixa durada, per part de l'interventor actuant quan, per les circumstàncies del cas així ho aconsellin.
Deure del personal que exerceix el control financer
8.1 El personal que exerceixi el control financer ha de guardar el degut secret professional sobre els assumptes que conegui en el desenvolupament de les seves tasques.
8.2 Les dades, els informes o els antecedents obtinguts en l'exercici del control només podran ser utilitzades per a les finalitats assignades.
8.3 Quan en l'exercici del control financer l'interventor actuant estimi que els fets acreditats en l'expedient poden constituir una infracció administrativa o de responsabilitat comptable o de qualsevol altre tipus, ho posarà en coneixement de l'autoritat competent per a la iniciació dels procediments adients, d'acord amb l'establert en l'article 31 de la present Ordre.
Els caps i resta de personal que es dediquin a la gestió, recaptació i inspecció de drets tributaris o no tributaris, al manteniment o a la gestió dels recursos econòmics i humans i, en general, tots aquells que exerceixin funcions públiques o desenvolupin la seva tasca en l'àmbit de la Direcció General de Tributs, les delegacions i les oficines liquidadores de districte hipotecari estan obligats a prestar la deguda col·laboració i recolzament al personal encarregat de la realització del control.
Procediment de realització del control financer permanent en l'àmbit de la Direcció General de Tributs i les seves delegacions
10.1 L'exercici del control financer permanent s'ha d'iniciar per acord exprés del conseller d'Economia i Finances.
10.2 Un cop acordat aquest exercici s'entendrà persistent en el temps, sense que calgui reiterar-lo anualment.
10.3 Aquests controls s'han d'incloure en el Pla anual de control financer de la Intervenció General per l'exercici corresponent, en el qual s'ha d'especificar les àrees i l' abast objecte de control.
11.1 L'interventor actuant ha de planificar, dirigir i supervisar el treball de control.
11.2 El desenvolupament del control es materialitza en uns papers de treball que serveixen de suport a les conclusions, els comentaris i les recomanacions incloses en els informes.
12.1 Finalitzats els treballs de control, l'interventor actuant ha d'emetre un informe escrit que ha de contenir els fets posats de manifest, les conclusions i les recomanacions que es derivin de l'actuació.
12.2 Els informes poden ser trimestrals o anuals, provisionals o definitius, d'acord amb l'establert en la present Ordre.
12.3 Un cop seguit el procediment establert en l'article 13 de la present Ordre, l'interventor actuant ha d'elevar l'informe provisional a definitiu.
12.4 Es poden emetre informes parcials, previs als trimestrals, quan la importància dels fets identificats recomanin una actuació immediata, sense poder esperar a la finalització del control.
13.1 L'interventor ha d'emetre un informe trimestral provisional que ha d'incloure els fets que hagi conegut i les conclusions i les recomanacions que se'n dedueixin.
13.2 Aquests informes tenen una periodicitat trimestral i fan referència a les actuacions dutes a terme per la Direcció General de Tributs i les seves delegacions en el trimestre anterior.
Aquests informes trimestrals provisionals s'han d'emetre en els mesos de maig, agost, novembre i febrer de cada any.
13.3 L'interventor ha de remetre els informes de caràcter provisional, al delegat territorial corresponent i a la Direcció General de Tributs, acompanyats d'un escrit de remissió en què s'ha d'indicar que en un termini de 15 dies hàbils se'n poden fer al·legacions.
13.4 Si l'interventor territorial actuant ho considera oportú, abans d'emetre l'informe trimestral, pot donar trasllat al delegat territorial corresponent o a la Direcció General de Tributs, dels resultats més significatius palesats en el control realitzat.
14.1 Sobre la base de l'informe trimestral provisional i de les al·legacions rebudes, l'interventor ha d'emetre un informe trimestral definitiu, que ha d'incloure les al·legacions realitzades al mateix i, si s'escau, les observacions que consideri procedents sobre aquestes al·legacions.
14.2 Quan es rebin al·legacions, s'ha de procedir de la forma següent:
a) Si s'accepten, cal modificar els termes en què estava redactat l'informe trimestral provisional, circumstància que ha de constar en la secció d'observacions a les al·legacions de l'informe trimestral definitiu.
b) Si no s'accepten, i només si es creu necessari, s'exposarà en un apartat específic de l'informe trimestral definitiu, de forma concisa i motivada, l'opinió de l'interventor actuant.
14.3 Si no es reben al·legacions en el termini assenyalat en l'article 13.3 d'aquesta Ordre, l'informe trimestral provisional s'ha d'elevar a definitiu.
14.4 En tot cas, els informes trimestrals definitius s'han de remetre abans del 30 de juny, 30 de setembre, 31 de desembre i 31 de març de cada any.
Aquest termini potser ampliat per l'interventor general, d'acord amb la proposta motivada que l'interventor actuant li formuli a aquest respecte.
15.1 Un cop finalitzat l'exercici pressupostari s'ha de realitzar un informe provisional relatiu a l'exercici anterior.
Aquest informe ha de reflectir els resultats dels informes trimestrals anteriors.
Nogensmenys, el contingut d'aquests pot completar-se o matisar-se com a conseqüència de les mesures adoptades per la delegació amb posterioritat a la recepció d'aquells.
15.2 L'informe anual provisional s'ha de remetre abans del 31 de maig de cada any al delegat territorial corresponent i a la Direcció General de Tributs seguint el procediment establert en l'article 13.3 de la present Ordre.
15.3 L'informe definitiu de l'exercici anterior ha de ser remès abans del dia 31 de juliol de cada any.
Els informes de control financer permanent han de tenir l'estructura i contingut que estableixi la Intervenció General.
17.1 L'interventor ha de remetre els informes definitius de control financer a la Intervenció General en els terminis establerts en l'article 14.4 i 15.3 de la present Ordre.
Aquest termini pot ser ampliat per la Intervenció General d'acord amb la proposta que l'interventor formuli al respecte.
17.2 La Intervenció General remetrà els informes definitius de control financer permanent als següents destinataris:
18.1 L'interventor actuant, ha de traslladar a la Intervenció General, juntament amb l'ofici de remissió dels informes definitius, les propostes d'actuació que consideri oportunes.
18.2 Les propostes d'actuació s'han de fer en el supòsit que el delegat territorial corresponent:
18.3 Les propostes d'actuació han de contenir els següents extrems:
c) Les mesures que, al parer de l'interventor, hagin d'adoptar-se per tal de corregir una conducta o un procediment concret.
18.4 L'interventor general, a la vista dels controls financers permanents realitzats i de les propostes rebudes, pot emetre un informe d'actuació adreçat al director general de Tributs en el qual ha d'establir mesures concretes d'actuació.
19.1 En cas de conformitat amb les conclusions i les recomanacions de l'informe definitiu, el director general de Tributs ha de remetre un ofici, en el termini d'un mes a partir de la recepció de l'informe, a la Intervenció General, en el qual s'ha d'incloure.
a) Les mesures adoptades, per tal de corregir la conducta o el procediment inadequat.
d) En el seu cas, les mesures adaptades amb referència a la responsabilitat dels òrgans gestors.
19.2 En cas de disconformitat amb les propostes efectuades per l'interventor general, el director general de Tributs, li plantejarà les discrepàncies corresponents, i si aquell es manté en les seves propostes tramitarà els fets al conseller d'Economia i Finances que resoldrà.
19.3 En que no siguin ateses les propostes de l'interventor general aquest ho elevarà al conseller d'Economia i Finances, per tal que, si ho considera adient, prengui les mesures corresponents.
20.1 L'interventor actuant ha de vetllar pel compliment de les actuacions correctores establertes en l'article 19.1 de la present Ordre i dels informes previs que hagin realitzat anteriorment altres interventors.
En el supòsit que no es realitzin les actuacions correctores en els terminis previstos o aquestes es realitzin de manera inadequada, ha de traslladar a la Intervenció General un informe descriptiu dels fets.
20.2 La Intervenció General a la vista dels fets posats de manifest, pot emetre un informe d'actuació adreçat al director general de Tributs, en el qual ha de descriure les actuacions inadequades o la no realització de les actuacions correctores.
En cas de no ser ateses les seves peticions es trametrà el fet al conseller d'Economia i Finances que resoldrà.
Procediment de realització del control financer a les oficines liquidadores de districte hipotecari
21.1 Els controls de les oficines liquidadores de districte hipotecari s'han d'incloure en el Pla anual de control financer de la Intervenció General per l'exercici corresponent.
21.2 La Intervenció General ha de comunicar a la Direcció General de Tributs, al delegat territorial de Tributs corresponent i al titular de l'oficina liquidadora de districte hipotecari l'inici de les seves actuacions de control.
El desenvolupament del control s'ha de realitzar d'acord amb el que estableix l'article 11 de la present Ordre.
23.1 Finalitzats els treballs de control l'interventor actuant ha d'emetre un informe escrit contenint els fets posats de manifest, les conclusions i les recomanacions que es derivin de l'actuació.
23.2 Aquest informe pot ser provisional o definitiu, d'acord amb el que preveu la present Ordre.
23.3 Un cop seguit el procediment establert en l'article 24 de la present Ordre, l'interventor actuant ha d'elevar l'informe provisional a definitiu.
23.4 Es poden emetre informes previs parcials quan la importància dels fets identificats recomanin una actuació immediata, sense poder esperar a la finalització del control.
24.1 L'interventor actuant ha d'emetre un informe provisional que ha d'incloure els fets que hagi conegut i les conclusions i les recomanacions que se'n dedueixin.
24.2 Aquest informe provisional s'ha d'emetre en el termini màxim d'un mes posterior a la finalització de les visites de control.
Aquest termini pot ser prorrogat pel mateix termini per la Intervenció General quan les circumstàncies escaients ho precisin.
24.3 L'interventor actuant ha de remetre els informes de caràcter provisional al titular de l'oficina liquidadora de districte hipotecari corresponent, al delegat territorial de Tributs corresponent i a la Direcció General de Tributs, acompanyats d'un escrit de remissió en què s'ha d'indicar que en un termini de 15 dies hàbils se'n poden fer al·legacions.
25.1 Sobre la base de l'informe provisional i de les al·legacions rebudes, l'interventor ha d'emetre un informe definitiu, que ha d'incloure les al·legacions que s'hi han fet i, si s'escau, les observacions que consideri procedents sobre aquestes al·legacions.
25.2 Si no es reben al·legacions en el termini assenyalat en l'article 24.3 de la present Ordre, l'informe provisional s'ha d'elevar a definitiu.
Els informes de control financer han de tenir l'estructura i el contingut que estableixi la Intervenció General.
La Intervenció General remetrà els informes definitius de control financer permanent als següents destinataris:
28.1 L'interventor actuant ha de traslladar a la Intervenció General, juntament amb l'ofici de remissió dels informes definitius, les propostes d'actuació que consideri oportunes.
28.2 Les propostes d'actuació s'han de fer en el supòsit que el titular de l'oficina liquidadora de districte hipotecari:
28.3 Les propostes d'actuació han de contenir els aspectes següents:
c) Les mesures que, al parer de l'interventor, hagin d'adoptar-se per tal de corregir una conducta o procediment concret.
28.4 L'interventor general, a la vista dels informes financers realitzats i de les propostes rebudes, pot emetre un informe d'actuació adreçat al director general de Tributs en el qual ha d'establir mesures concretes d'actuació.
29.1 En cas de conformitat amb les conclusions i les recomanacions de l'informe definitiu, el titular de l'oficina liquidadora de districte hipotecari i, en el seu cas, el director general de Tributs ha de remetre un ofici, en el termini d'un mes a partir de la recepció de l'informe, a la Intervenció General, en el qual s'ha d'incloure:
a) Les mesures adoptades per tal de corregir la conducta o el procediment inadequat.
d) En el seu cas, les mesures adoptades amb referència a la responsabilitat dels òrgans gestors.
29.2 En cas de disconformitat amb les propostes efectuades per l'interventor general, el director general de Tributs, li plantejarà les discrepàncies corresponents, i si aquell es manté en les seves propostes tramitarà els fets al conseller d'Economia i Finances que resoldrà.
29.3 En cas de no ser ateses les propostes de l'interventor general aquest ho elevarà al conseller d'Economia i Finances, per tal que, si ho considera adient, pregui les mesures corresponents.
Pel seguiment de les actuacions correctores en els controls de les oficines liquidadores de districte hipotecari s'ha de seguir allò establert en l'article 20 de la present Ordre.
31.1 Quan en la pràctica d'un control financer, permanent o no, l'interventor entengui que els fets acreditats en l'expedient poden ser constitutius d'infraccions administratives o de responsabilitat comptables o d'altres tipus, emetrà un informe especial.
31.2 Aquest informe especial s'ha de remetre als òrgans gestors perquè facin al·legacions, en un termini màxim de 15 dies.
Transcorreguts aquests i, si a judici de l'interventor els defectes o anomalies no han estat esmenats, ho posarà en coneixement de l'interventor general, mitjançant informe en què indicarà:
a) Les presumptes infraccions, amb descripció dels fets constatats i dels elements que suposen la seva inclusió en el corresponent tipus d'infracció penal, administrativa i comptable.
b) La identificació dels presumptes responsables.
c) Quan del supòsit de fet es deriva responsabilitat comptable, la quantificació dels perjudicis causats.
L'interventor general ho posarà en coneixement del director general de Tributs.
31.3 A l'informe s'ha d'adjuntar còpia de la documentació en què consti l'evidència obtinguda, així com de les al·legacions que hagués realitzat l'òrgan gestor.
Igualment, s'han d'indicar les actuacions realitzades per l'òrgan gestor en relació amb les presumptes infraccions detectades.
31.4 Aquests informes s'han d'emetre tan bon punt es tingui noticia de la possible malversació, dany o perjudici de la Hisenda de la Generalitat.
31.5 L'emissió d'informes especials no paralitza les actuacions de control i l'emissió dels informes corresponents.
S'autoritza a l'interventor general a expedir totes aquelles instruccions necessàries pel desenvolupament i execució dels preceptes de la present Ordre.
Els expedients tramitats per a la seva fiscalització en l'entrada en vigor de la present Ordre han de seguir els procediments establerts per la normativa anterior fins la finalització del tràmit de fiscalització.
S'entén que ha finalitzat el tràmit de fiscalització quan aquesta sigui de conformitat.
En cas de disconformitat, la finalització s'entén realitzada amb la resposta de l'òrgan gestor i la realització de les actuacions posteriors que l'interventor territorial cregui necessàries.
La present Ordre entrarà en vigor el dia 1 de setembre de 2001.